open-index/open-wikipedia-markdown huggingface dataset:
Gary Farmer

**Gary Farmer**, nado 12 de xuño de 1953 en Ohsweken, Ontario, é un actor nativo americano. É coñecido por interpretar a Henry Colville, en *Disappearances* (2006) xunto con Kris Kristofferson, e a Jack en *Jimmy P: Psychotherapy of a Plains Indian* (2013) de Arnaud Desplechin. Tamén destaca a súa actuación en *Dreamkeeper* (2003), onde interpreta a Iktome.

## Traxectoria 
Farmer naceu en Ohsweken, Ontario na nación cayuga e o Wolf Clan dos Haudenosaunee/Confederación Iroquesa. Farmer estudou na Universidade de Syracuse e na Universidade Politécnica de Ryerson, onde estudou fotografía e produción cinematográfica.

## Notas 
## Véxase tamén 
### Ligazóns externas 
*
John Trudell

**John Trudell**, nado o 15 de febreiro de 1946 en Omaha (Nebraska) e finado en Santa Clara (California) o 8 de decembro de 2015, foi un actor, poeta e activista nativo americano. Durante os anos 1970, foi o presidente do American Indian Movement, con base en Minneapolis, Minnesota. Logo da tráxica morte da súa familia, Trudell comezou a escribir e actuar. Actuou en tres filmes nos anos 1990. O documental *Trudell* (2005) trata da súa vida como activista e artista.

## Infancia 
Trudell naceu en Omaha, Nebraska sendo fillo de pai Santee Sioux e de nai mexicana. Medrou nunha pequena vila da Reserva Santee Sioux no norte de Nebraska. Foi educado en colexios locais e tamén na cultura Santee Sioux.

## Servizo militar 
En 1963, con 17 anos de idade, Trudell abandonou o instituto para unirse ó Armada dos Estados Unidos de América. Serviu durante os primeiros anos da Guerra de Vietnam e estivo no exército ata 1967.

Despois diso, estivo dous anos ensinando radio e locución nun colexio de San Bernardino (California). Decidiu traballar no activismo político.

## Matrimonio e familia 
En 1968, Trudell casou coa súa primeira muller, Fenicia "Lou" Ordonez. En 1972, Trudell casou con Tina Manning, unha activista da tribo shoshone. Tiveron tres fillos xuntos: Ricarda Star, Sunshine Karma e Eli Changing Sun. En febreiro de 1979, Tina (que estaba embarazada), os nenos e a súa nai Leah Hicks-Manning morreron nun incendio na casa dos seus pais na Reserva Duck Valley. O seu pai Arthur sobreviviu. Trudell estaba fóra da vila ese día.

## Discografía 
John Trudell apareceu nos seguintes álbums:
* 1983 *Tribal Voice*
* 1986 *Original A.K.A. Graffiti Man*
* 1987 ''...But This Isn't El Salvador*
* 1987 *Heart Jump Bouquet*
* 1991 *Fables and Other Realities*
* 1992 *Child's Voice: Children of the Earth*
* 1992 *A.K.A. Graffiti Man*
* 1994 *Johnny Damas & Me*
* 1999 *Blue Indians*
* 2001 *Descendant Now Ancestor*
* 2001 *Bone Days* (producido pola actriz Angelina Jolie)
* 2007 *Madness & The Moremes* (dobre álbum)
* 2010 *Crazier Than Hell''

## Notas 
## Véxase tamén 
### Ligazóns externas 
* Páxina oficial
*
Javier Fernández Abruñedo

**Javier Fernández Abruñedo**, coñecido como **Bicho**, nado en Sada, o 20 de febreiro de 1996, é un futbolista galego. Xoga de mediapunta na Cultural Leonesa, da Segunda División.

É curmán do escritor Isaac Xubín.

## Traxectoria 
Formado no Rayo Sadense, con 11 anos pasou a formar parte das categorías inferiores do Deportivo da Coruña. Con 16 anos debutou no Deportivo Fabril.

Bicho debutou co primeiro equipo do Deportivo o 17 de agosto de 2013, con Fernando Vázquez como adestrador, xogando os tres últimos minutos do partido gañado por 0-1 contra a UD Las Palmas.

O 14 de xullo de 2014 anunciouse que xogaría dúas tempadas cedido no FC Barcelona B. Con todo, estivo só unha tempada no filial barcelonista, anunciándose o 31 de agosto de 2015 a súa cesión durante unha tempada ao CD Leganés.

Ao non ter contado con ningún minuto na tempada, o 31 de decembro de 2015 fíxose oficial a súa cesión á SD Compostela polo que restaba dela. Na tempada seguinte foi cedido novamente, esta vez ao Racing e Ferrol, onde xogou 34 partidos e anotou catro goles. A continuación xogou dúas tempadas máis no Fabril, aínda que sufrindo varias lesións que o mantiveron de baixa durante meses. Ao remate da tempada 2019/20 o seu contrato no Deportivo non foi renovado. 

En xaneiro de 2020 foi presentado como novo xogador da SD Compostela, en Terceira División, na súa segunda etapa no club santiagués. Tras acadar o ascenso foi renovado por unha tempada máis. Disputou un total de 26 partidos co Compostela e anotou dous goles.

A finais de xullo de 2021, o San Fernando CD anunciou a fichaxe do xogador galego para a nova Primeira División RFEF. No club andaluz converteuse nun dos xogadores máis importantes do equipo, co que disputou un total de 62 partidos ao longo de dúas campañas, contribuíndo a lograr en ambos casos a permanencia na categoría.

En 2023 fichou pola Cultural Leonesa, da mesma categoría, onde continuou cun rol importante, sendo titular na maioría de partidos dos seguintes dous anos. A tempada 2024/25, na que coincidiu con outros seis futbolistas galegos (Quique Fornos, Pibe, Kevin Presa, Chacón, Antón Escobar e Manu Justo) culminou cun histórico ascenso á Segunda División como campión do Grupo I. Bicho contribuíu con 38 partidos, 27 deles como titular.

### Selección nacional 
Foi internacional nas categorías sub-16, sub-17 e sub-19 da selección española.

## Palmarés 
;Cultural Leonesa
* **Primeira Federación (1):** 2024/25.

## Notas 
## Véxase tamén 
### Ligazóns externas 
* Datos do xogador en lapreferente.com 
* Datos do xogador en transfermarkt.es 
* Datos do xogador en scoresway.com
Primeiro ministro de Bulgaria

thumb|120px|Brasón de Bulgaria.
O **primeiro ministro de Bulgaria** é o xefe de goberno de Bulgaria. Esta é a lista dos primeiros ministros do país de 1879 ata o presente.

## Principado de Bulgaria (1879 - 1908) 
## Reino de Bulgaria (1908 - 1946) 
## República Popular de Bulgaria (1946 - 1991) 
## República de Bulgaria (1991 ata o presente) 
## Véxase tamén 
### Outros artigos 
* Presidente de Bulgaria
Electric Six

**Electric Six** é unha banda estadounidense procedente de Detroit que toca o que foi descrito como un tipo de rock impregnada de elementos de garage, disco, punk rock, new wave e metal. A banda fíxose coñecida no ano 2003 cos sinxelos "Danger! High Voltage" e "Gay Bar", e posteriormente gravou oito álbums: *Fire*, *Señor Smoke*, *Switzerland*, *I Shall Exterminate Everything Around Me That Restricts Me from Being the Master*, *Flashy*, *KILL*, *Zodiac* e *Heartbeats and Brainwaves*. Tamén publicou un álbum de rarezas, *Sexy Trash*, e un disco ao vivo titulado *Absolute Pleasure*.

## Discografía 
## Véxase tamén 
### Ligazóns externas 
* Páxina oficial
Niclosamida

[miniatura|dereita|Niclosamida.[Nomenclatura da IUPAC|Nome IUPAC: 5-cloro-*N*-(2-cloro-4-nitrofenil)-2-hidroxibenzamida.Outros nomes: Niclocide, Phenasal, Tredemine, Fenasal, YomesanNúmero CAS: 50-65-7.]]

A **niclosamida** é un fármaco antihelmíntico (afecta aos vermes) especialmente efectivo contra os vermes cestodos que infectan aos humanos, como as tenias. Tamén se usa como piscicida (mata peixes) e ultimamente como moluscocida para o tratamento de augas en programas de control da esquistosomíase

## Efectos secundarios 
Este fármaco pode ter efectos secundarios como dor abdominal, anorexia, diarrea, e vómitos. Raramente, mareos, erupcións na pel, somnolencia, proído perianal, e sabor desagradable.

## Eficacia potencial contra o cancro de colon 
A niclosamida mostrou capacidade de inhibir a extensión do cancro de colon en estudos con animais. A droga funciona bloqueando a expresión do xene S100A4/metastasina, que pode promover a metástase do cancro de colon, e afecta a diversas vías de sinalización celular.

## Notas 
* 
* Additional Medication Information:Medline
* http://www.drugs.com/cons/Niclosamide.html
The Dirtbombs

**The Dirtbombs** é unha banda estadounidense de garage rock procedente de Detroit (Míchigan), que destaca por mesturar diversas influencias como punk rock e soul interpretadas cunha formación de dous baixos, dúas baterías e unha guitarra. The Dirtbombs formouna Mick Collins (da banda de garage punk The Gories) como un proxecto paralelo, comezando a gravar cancións en 1995.

## Discografía 
* *Horndog Fest* - 1998 (In the Red)
* *Ultraglide in Black* - 2001 (In the Red)
* *Dangerous Magical Noise* - 2003 (In the Red)
* *We Have You Surrounded* - 2008 (In the Red)
* *Party Store* - 2011 (In the Red)

## Véxase tamén 
### Ligazóns externas 
* Páxina oficial
The Detroit Cobras

**The Detroit Cobras** é unha banda estadounidense de versións de garage rock procedente de Detroit, Míchigan, formada no ano 1994.

## Discografía 
* *Mink Rat or Rabbit* - 1998 (Sympathy for the Record Industry)
* *Life, Love and Leaving* - 2001 (Sympathy for the Record Industry)
* *Baby* - 2005 (Bloodshot Records)
* *Tied & True* - 2007 (Bloodshot Records)

## Véxase tamén 
### Ligazóns externas 
* Páxina oficial
Albertson Van Zo Post

**Albertson Van Zo Post**, nado en Cincinnati, Ohio o 28 de xullo de 1866 e finado en Nova York o 23 de xaneiro de 1938, foi un enxeñeiro civil, escritor e tirador de esgrima americano, que gañou cinco medallas olímpicas.

## Traxectoria 
Nos Xogos Olímpicos de 1904 gañou a medalla de ouro nas modalidades de vara individual e florete por equipos, a de prata en florete individual e a de bronce en espada e sabre individual, malia ser cidadán norteamericano sen relación con Cuba, a base de datos do COI inclúe as súas medallas como gañadas por Cuba, agás unha como parte do Equipo Mixto . Oito anos despois en Estocolmo chegou aos cuartos de finais nos Xogos Olímpicos de 1912 en florete, espada e sabre individual e non pasou da primeira rolda en espada por equipos.
Ao longo da súa carreira gañou o título nacional do seu país en florete (1895), espada (1896 e 1912) e sabre (1901, 1902 e 1903)

Como escritor publicou dúas novelas *Retz* (1908) e *Diana Ardway* (1913).

## Notas 
## Véxase tamén 
### Ligazóns externas 
* perfil
Mosteiro, Mosteiro, Pol

**Mosteiro** é un lugar da parroquia de Mosteiro no concello lugués de Pol na comarca de Meira. Segundo o IGE en 2012 contaba con 189 habitantes (98 mulleres e 91 homes), o que supón unha diminución en relación ao ano 1999 cando tiña 193 habitantes.

Mosteiro é a capital do concello. O seu rueiro comprende: Avenida do Río Azúmara, Camiño de Cadeite, Camiño de Rielo, Estrada de Lugo, Casas do Pacio, Praza de Galicia, Rúa de Castelao, Rúa do Emigrante, Rúa de Emilia Pardo Bazán, Rúa de Rosalía de Castro e Rúa de Xan Montes.

## Galería de imaxes 

Ficheiro:P1130821 Pol Mosteiro palco música 2.JPG|Palco da música na praza de Galicia con placas das festas ó emigrante.
Ficheiro:P1130816 Pol Mosteiro praza Galicia escultura emigrante.JPG|Escultura polo 25 aniversario da Festa ó Emigrante na praza de Galicia.

## Lugares e parroquias 
### Lugares de Mosteiro 
### Parroquias de Pol
Michelle Thrush

**Michelle Thrush** é unha actriz canadense de cine e televisión. É unha cree nada en Calgary, Alberta. No 2011 gañou o Premio Gemini á mellor actuación nun papel principal continuado na serie de televisión *Blackstone*. É famosa polas súas interpretacións nos filmes *Isaac Littlefeathers*, *Unnatural & Accidental*, *Enterrádeme o corazón en Wounded Knee*, *Skins*, *Dead Man*, *Dreamkeeper* e *Jimmy P: Psychotherapy of a Plains Indian*.

## Notas 
## Véxase tamén 
### Ligazóns externas 
*
Simon R. Baker

**Simon Richard Baker III**, nado o 30 de marzo de 1986 en North Vancouver-Capilano, Columbia Británica, é un actor nativo americano de orixe cree, haida e squamish. Baker comezou a súa carreira cinematográfica con nove anos no filme *Once in a Blue Moon*. Interpretou a Charlie en *North of 60*.

## Filmografía 
**Back to Turtle Island* (1995)
**The Sweet Hereafter* (1997) - Bear Otto
**Smoke Signals* (1998) - Thomas Builds-the-Fire de neno
**Big Bear* (1998) - Horsechild
**Spooky House* (1999) - Prescott
**Shanghai Noon* (2000) - Little Feather
*''Canada: A people's history* (2000) - Vision Quest Boy
**Before We ruled the Earth* (2001) - Moak ("Buffalo Tracks")
**Now & Forever* (2001) - Young John Myron
**Dream Storm* (2001) - Charlie Muskrat(TV)
**Tribe of Joseph* (2002) - Taan
**Another Country* (2002) - Charlie Muskrat(TV)
**Dreamkeeper* (2003) - Segundo irmán (TV)
**On the corner* (2003) - Randy Henry
**Desaparicións* (2003) - Honesco
**Distant Drumming* (2004) - Charlie Muskrat
**I, Robot* (2004) - Farber Posse
**Buffalo Dreams* (2005) - Thomas Blackhorse
**Into the West* (2005) - Young loved by the Buffalo
**Buckaroo: The Movie* (2005) - Jerome
**Crying 4 U* (2007) - Joey
**The Stone Child'' (2008) - Roger

## Notas 
## Véxase tamén 
### Ligazóns externas 
*
Ramón Maseda Reinante

**Ramón Maseda Reinante**, nado en Ribadeo o 29 de abril de 1880 e finado na Coruña o 31 de agosto de 1936, foi un político galego.

## Traxectoria 
Oficial do Ministerio de Mariña. Foi presidente da Agrupación Socialista da Coruña, secretario da Liga Española de los Derechos del Hombre e presidente do Centro Cultural Sociedad Antorcha Galaica del Libre Pensamiento. Foi promotor do grupo de vivendas unifamiliares do Campo Volante da Coruña.

En abril de 1936 foi elixido compromisario para a elección do presidente da República. Co golpe de Estado do 18 de xullo de 1936, foi detido o 20 de xullo, ingresou na prisión provincial onde estivo incomunicado. Sometido a consello de guerra por rebelión militar, foi condenado a pena de morte e fusilado no Campo da Rata o 31 de agosto de 1936, xunto a Alfredo Suárez Ferrín, Manuel Guzmán García, Francisco Prego Campos, Joaquín Martín Martínez e Francisco Mazariegos Martínez.
## Notas 
## Véxase tamén 
### Bibliografía 
*
Ramón Bernárdez González

[miniatura|Tumba no [cemiterio de Santo Amaro da Coruña.]]
**Ramón Bernárdez González**, nado no Carballiño en 1838 e finado na Coruña o 16 de xuño de 1911, foi un sacerdote e escritor galego.

## Traxectoria 
Licenciado en Dereito civil e canónico. Rematada a carreira eclesiástica, foi párroco de Oza, pasou logo a Biduído e despois a Laraño. Foi abade da Colexiata da Coruña e simpatizante do movemento rexionalista liberal. A comezos de 1893 participou, con representantes do rexionalismo e do republicanismo, na mobilización contra o traslado, finalmente truncado, da Capitanía Xeneral da Coruña até León. Formou parte da Xunta de Defensa e padeceu algúns días de cadea xunto con outros corenta membros. Este feito, xunto coa actitude reivindicativa pouco habitual nos homes da Igrexa, outorgoulle popularidade. En 1907 participou na constitución de Solidaridad Gallega, alentou a publicación de *Galicia Solidaria* e convocou e fallou o concurso que premiou o *Catecismo Solidario* de Uxío Carré Aldao. Foi membro da Real Academia Galega desde a súa fundación o 4 de setembro de 1905.
## Notas
## Obras 
* *Responsabilidad moral*, 1883. 
* *Liberalismo: ¿quid est?*, 1890.
* *Reseña histórica y descriptiva de Santa María del Campo de la ciudad de La Coruña*, 1892.
* *La Eucaristía*, 1899.
* *Historia primitiva*, 1902.

## Véxase tamén 
### Bibliografía 
* *Gran Enciclopedia Galega*
* *Diccionario Bio-bibliográfico de Escritores*
Geraldine Keams

**Geraldine Keams**, nada o 19 de agosto de 1951 en Flagstaff (Arizona), é unha actriz nativa americana da Nación Navagho.

## Filmografía 
* *O fóra da lei* (1976) como Little Moonlight
* *The Car* (1977) como Donna
* *Born to the Wind* (1982) como Wind Woman
* *Twin Peaks* (1 episodio, 1991) como Irene Littlehorse
* *Northern Exposure* (1 episodio, 1991) como Great Aunt
* *Shadowhunter* (1993) (TV) como Doutora
* *The Secret of Lizard Woman* (1996) (TV) como Lizard Woman
* ''Angels Don't Sleep Here* (2001) como Arlene Grey Eagle
* *Dharma & Greg* (1 episodio, 2001) como Líder de meditación
* *The Slaughter Rule* (2002) como Gretchen Two Dogs
* *Skinwalkers* (2002) (TV) como Gina
* *Scrambled* (2003) como Dora
* *Dreamkeeper* (2003) (TV) como muller de Iktome
* *Edge of America* (2003) (TV) como Nai Tsosie
* *A Thousand Roads* (2005)
* *Buffalo Dreams* (2005) (TV) como Avoa Rose
* *Comanche Moon'' (2008) TV como Hema

## Véxase tamén 
### Ligazóns externas 
*
Grupo irmán

**Grupo irmán** (en inglés *sister group*) é un termo utilizado na sistemática cladística. En filoxenética dous taxons que forman xuntos un taxon monofilético dise que son, un con respecto ao outro, un grupo irmán**.

Por exemplo, nesta clasificación dos Hominoidea, o grupo dos Panini (chimpancés) e o dos Hominini (humanos) son dous grupos irmáns e xuntos forman o taxon dos Homininae.

miniatura|centro|400px|Superfamília dos hominoideos.

O termo grupo irmán refírese aos grupos relacionados máis estreitamente nunha árbore filoxenética. A expresión grupo irmán queda máis facilmente ilustrada por un cladograma:

O grupo irmán de A é B e o de B é A. Estes dous grupos en conxunto con todos os seus descendentes que proceden dun último antepasado común, constitúen un clado; o grupo irmán dese clado conxunto é C (pero C non é irmán de A ou de B, senón do clado de A e B en conxunto). A totalidade deste cladograma enraizaríase nunha árbore máis grande, no que se poderían atopar máis grupos irmáns nas diferentes ordes de ramificación. Nos estándares cladísticos A, B e C poden aquí representar especies ou taxons. En caso de que representen especies pode usarse o termo especie irmá (ou igual para outro taxon que se tratase). Tamén se usan **taxon irmán** ou **clado irmán'''. Pode haber tres grupos irmáns ou máis, a condición de que entre eles haxa un mesmo grao de parentesco.

Malia o dito anteriormente, o termo grupo irmán ten moitas veces un uso relativo. O termo grupo irmán sempre se utiliza en relación ás análises filoxenéticas, e só se aplica aos grupos estudados nunha análise determinada. Un exemplo moi citado é que se comparamos as aves e os crocodilos, as aves serían un grupo irmán actual dos crocodilos. Isto só é certo se tratamos só con taxons existentes actualmente. As aves son unha ramificación da liñaxe dos dinosauros, e para chegarmos aos crocodilos teriamos que baixar pola árbore filoxenética e iriamos atopando varias ramificacións ata chegarmos ao antepasado común que teñen cos crocodilos, pero se comparamos "só" a aves e crocodilos, serían grupos irmáns. Por tanto, o termo grupo irmán debe verse como un termo relativo, sempre tendo presente que o grupo irmán é o máis estreitamente relacionado soamente de entre os grupos/especies/espécimes incluídos na análise. 
 
## Notas
Faneca de Noruega

A **faneca de Noruega**,*Trisopterus esmarkii*, descrita en 1855 por Sven Nilsson como *Gadus esmarkii*, é un peixe osteíctio da orde dos gadiformes e familia dos gádidos, moi común na costa europea do océano Atlántico (é a máis abundantre das especies dos gádidos de pequeno tamaño),

Encóntrase no mar de Barents, mar do Norte, Báltico occidental, fronte as costas de Noruega e o suroeste de Suecia, Islandia, as illas Británicas e noutros lugares do océano Atlántico nordeste (chega até o S de Groenlandia polo norte, e até as costas da Bretaña francesa polo sur.

## Notas 
## Véxase tamén 
### Bibliografía 
*
* Lahuerta Mouriño, Fernando e Francisco X. Vázquez Álvarez (2000): *Vocabulario multilingüe de organismos acuáticos*. Santiago: Xunta de Galicia. ISBN 84-453-2913-8.
* Muus, Bent J.; Jørgen G. Nielsen; Preben Dahlstrøm e Bente O. Nyström (1998): *Peces de mar del Atlántico y del Mediterráneo*. Barcelona: Ediciones Omega. ISBN 84-282-1161-2.
* Nelson, Joseph S. (2006): *Fishes of the World*. John Wiley & Sons, Inc. ISBN 0-471-25031-7.

### Outros artigos 
* Gadiformes
* Gádidos

### Ligazóns externas 
* Froese, Rainer e Pauly, Daniel, eds. (2010): *Trisopterus esmarkii* en FishBase.  Contén varias imaxes e mapa de distribución.
* *Trisopterus esmarkii* en Integrated Taxonomic Information System (ITIS). 
* *Trisopterus esmarkii* en Encyclopedia of Life (EOL).  Contén varias imaxes e unha breve descrición. 
* *Trisopterus esmarkii* en World Register fo Marine Species (WoRMS),
William Daniels

**William Daniels**, nado o 31 de marzo de 1927 en Brooklyn, Nova York, é un actor e antigo presidente da Screen Actors Guild (1999 a 2001). É coñecido por interpretar o pai de Dustin Hoffman en *O graduado* (1967), a Howard en *Dous na estrada*, a John Adams no filme *1776* e a Carter Nash en *Captain Nice*.

## Filmografía 
### Cine 
## Televisión 
## Véxase tamén 
### Ligazóns externas 
*
Mariel Zagunis

**Mariel Zagunis**, nada en Beaverton o 3 de marzo de 1985, é unha tiradora de esgrima norteamericana, gañadora de catro medallas olímpicas.

## Traxectoria 
Filla de Robert e Cathy Zagunis, que participaron nos Xogos Olímpicos de 1976 na categoría de remo. Mariel foi a primeira deportista norteamericana en lograr o título de campión no Campionato do Mundo de Esgrima Xuvenil no ano 2002, revalidando o título en 2003 e 2004. Participou, aos 19 anos nos Xogos Olímpicos de 2004 celebrados en Atenas ao decidir Nixeria non enviar a súa representante , e conseguiu  gañar a medalla de ouro na proba individual de sabre. Nos Xogos Olímpicos de 2008 de Pequín revalidou o seu título olímpico e tamén gañou a medalla de bronce na competición de sabre por equipos na primeira edición que esta disciplina formaba parte do programa olímpico. Nos Xogos Olímpicos de 2012 en Londres foi o portabandeira do equipo olímpico norteamericano pero non logrou medalla ao perder coa ucraína Olha Kharlan na loita pola medalla de bronce.

Ao longo da súa carreira gañou seis medallas no Campionato do Mundo de Esgrima, tres delas de ouro.

## Notas 
## Véxase tamén 
### Ligazóns externas
*  www.olympic.org - Mariel Zagunis
*  www.sports-reference.com - Mariel Zagunis
Louis Bastien

**Louis Bastien**, nado en París o 26 de outubro de 1881 e finado en Châteauroux o 13 de agosto de 1963, foi un ciclista e tirador de esgrima francés, gañador dunha medalla olímpica.

## Traxectoria 
Foi campión do mundo en semifondo en 1900 e participou nos Xogos Olímpicos de 1900 en dúas probas. En ciclismo tomou parte na proba de 25&nbsp;km, conseguindo a medalla de ouro, por diante dos tamén franceses Louis Hildebrand e Auguste Daumain. En esgrima participou na modalidade de espada, quedando eliminado na rolda preliminar.

## Véxase tamén 
### Ligazóns externas 
* Ficha de Louis Bastien en *museociclismo.it*
Cody Lightning

**Cody Lightning**, nado o 8 de agosto de 1986 en Edmonton, Alberta, é un actor nativo americano da nación cree. É fillo de Georgina Lightning e irmán de William Lightning e Crystle Lightning.

## Filmografía selecta 
## Notas 
## Véxase tamén 
### Ligazóns externas 
*
Quicksand

**Quicksand** é unha banda estadounidense de post-hardcore fundada en Nova York en 1990. O seu EP de estrea, *Quicksand*, foi seguido por dous álbums a través de grandes discográficas, *Slip* e *Manic Compression*. O son do grupo foi comparado ao de bandas de post-hardcore/metal alternativo como Fugazi e Helmet. Quicksand promoveu as súas edicións con extensas xiras pero quedou lonxe das expectativas de éxito das súas discográficas. Eses factores e estrés interno levaron a que a banda se separase en 1995 e finalmente se disolvese en 1999 tras unha infrutuosa reunión de ano e medio. En xuño de 2012 Quicksand reuniuse para unha única actuación e dende entón realizou concertos adicionais.

## Discografía 
* *Slip* - 1993 (Polydor Records)
* *Manic Compression* - 1995 (Island Records)
Galicia Solidaria

***Galicia Solidaria*** foi un semanario editado na Coruña entre 1907 e 1908.
## Historia e características 
Apareceu o 29 de xuño de 1907. Heraldo da facción republicana e esquerdista de Solidaridad Gallega, publicábase os luns. O seu xerente era Antonio Santiago Taín, vocal da Junta Solidaria da Coruña, e estaba dirixido por José Rodríguez Martínez (o Médico Rodríguez). O semanario emprendeu iniciativas de carácter político e cultural como a publicación do folleto *Catecismo solidario* (elaborado sobre o patrón do *Catecismo do labrego*), do que se realizou unha tiraxe de 10&nbsp;000 exemplares en edición bilingüe (galega e castelá), distribuídos en feiras e mitins como unha nova forma de propaganda agraria; e o lanzamento de *Conversa entre Xacobe e Farruco* por entregas. Desapareceu en decembro de 1908 debido ao abandono do movemento por parte dos seus principais promotores.

## Véxase tamén 
### Bibliografía 
* 
* 

* 

### Outros artigos 
* Lista de publicacións impresas da provincia da Coruña
Lawrence Bayne

**Lawrence Bayne**, nado o 11 de novembro de 1960 en Toronto, Ontario, é un actor canadense. Apareceu en numerosos filmes e series de televisión, e tamén e cantante coa banda Simple Damned Device.

## Filmografía 
* *Strange Days at Blake Holsey High* - Victor Pearson
* *Silverstone* (*The Famous Jett Jackson*) - Dr. Hypnoto
* *La Femme Nikita* - Davenport
* *Poltergeist: The Legacy* - Detective Longbow
* *RoboCop: The Series* - Conaver
* *Kung Fu: The Legend Continues* - Crow Dog
* *Murder, She Wrote* - George Creech
**F/X: The Series* - Lou Murphy e Ian Slade
**Blue Murder* - Doug Traves e Albert Duchek
**Matrix* - Sgt. Victor Barolo
* *Psi Factor: Chronicles of the Paranormal* - Olavo Lopez e John Jacob Moses
**Counterstrike* - Costas
**Taking the Falls* - Gunther
**TekWar* - Conrad Lowell
**Honey, I Shrunk the Kids: The TV Show* - Morpheus
**Mutant X* - Sam Raymond
**The Hungers* - George
**North of 60* - John Wolf
**Secret Service* - Jacinto
**MythQuest* (Isis e Osiris)  - Set
**The Adventures of Sinbad* - Admir
**Relic Hunter* - Kantor
**Big Wolf On Campus* - Death

### Animación 
**My Dad the Rock Star* - Rock Zilla
**A patrulla X* - Cable, Erik the Red, Fabian Cortez, Capitán América, voces adicionais
**Monster Force* - Dr. Reed Crawley
**Di-Gata Defenders* - Nazmul
**Highlander: The Animated Series* - Cortan
**Spider Riders* - Mantid
**Gargoyles* e *Gargoyles: The Goliath Chronicles* - Raven, Asasino
**Donkey Kong Country - Kritters
**Silver Surfer* - Zedero
**Mythic Warriors: Guardians of the Legend* - Hercules
**Redwall* - Fangburn, Killconey, voces adicionais
**Lil' Bush'' - Lil' John Edwards
**Mr. Men and Little Miss* - Mr Skinny
**The Accuser* - Kyle e Charles Johnson Savitch
**Harry and His Bucket Full of Dinosaurs* - Scorch

### Videoxogos 
**Marvel vs. Capcom 2: New Age of Heroes* - Cable
**Street Fighter III: 3rd Strike* - Gill, Necro, Twelve, Urien

## Véxase tamén 
### Ligazóns externas 
*
Escólex

[right|miniatura|Escólex dunha *[Taenia solium* con catro ventosas e rostelo con ganchos.]]
miniatura|dereita|a. *Taenia solium*. b. *Taenia saginata*.
O **escólex** é a porción cefálica dos vermes parasitos adultos platihelmintos da clase Cestoda, que o utilizan como órgano de fixación á parede intestinal dos seus hóspedes. No escólex hai ventosas ou ganchos ou ambas as cousas, dependendo da especie, que lle permiten ao animal adherirse á mucosa do intestino do seu hóspede.

## Características 
O escólex ten diversas formas dependendo da especie. Algúns cestodos teñen un escólex de forma ovalada, outros cuadrangular ou piriforme. Os elementos que aparecen no escólex que permiten a adhesión do parasito ao intestino son normalmente as ventosas, xeralmente en número de catro. No medio do escólex, algúns vermes planos teñen un saínte mediano que sobresae notablemente chamado rostelo, que pode ser retráctil, como o de *Hymenolepis nana*. Outros cestodos están "armados" con filas de ganchos ou acúleos grosos situados sobre o seu rostelo, como é o caso de *Taenia solium*. Pode haber unha ou máis ringleiras de ganchos formando unha coroa no rostelo. Outros carecen de rostelo e de ganchos, como *Hymenolepis diminuta* e *Taenia saginata*.

Algúns cestodos (Tetrafilídeos, Tripanorrincos, Pseudofilídeos) no escólex en vez de ventosas (ou xunto con elas) teñen uns sucos adhesivos chamados botrios ou uns lóbulos adhesivos (botridios) en posición lateral ou termnal. Outros (*Tentacuaria*) teñen trompas evaxinables espiñosas contidas nunha vaíña, e outros ventosas apicais ou órganos glandulares (Protocefalideos).

En xeral, o tamaño do escólex común é de 2 mm a pesar de que o parasito mida varios metros. Seguido do escólex continúa o colo do animal, máis curto e delgado que o resto do corpo, e o punto onde comeza o crecemento do resto do corpo ou estróbilo. Nas formas larvais, o escólex adoita estar invaxinado e emerxe durante o desenvolvemento do animal no hóspede.

## Uso en diagnóstico 
O escólex ten grande utilidade no laboratorio clínico cando se pode dispoñer del, porque é un dos elementos que permite distinguir unha especie de cestodo doutra, en particular se pertencen ao mesmo xénero. Así, o escólex permite diferenciar entre unha *H. diminuta* e unha *H. nana*, ou tamén distinguir a *T. saginata* da *T. solium*. É unha grande ferramenta diagnóstica xunto coas diferenzas de tamaño, o colo e os estróbilos. Con todo, debido a que o escólex está enterrado na mucosa intestinal, rara vez é expulsado polas feces, facendo que o diagnóstico de laboratorio estea case sempre baseado en encontrar e distinguir os ovos ou as proglotes na rexión anal do hóspede ou nas feces.

## Notas
Jimmy Herman

**Jimmy Herman**, nado o 25 de outubro de 1940 na Reserva Cold Lake (Alberta) e finado o 13 de setembro de 2013 en Edmonton, foi un actor nativo americano chipewyan e dene. Ten aparecido en numerosos filmes, sendo máis coñecido por *Dances with Wolves*.

## Filmografía 
## Notas 
## Véxase tamén 
### Ligazóns externas 
*
Henri Callot

**Henri Callot** foi un tirador de esgrima francés, medallista olímpico nos  Xogos Olímpicos de 1896 en Atenas.

## Traxectoria 
Callot gañou a medalla de prata na competición de florete afeccionados, quedou imbatido na rolda preliminar, derrotando a Henri Delaborde, Perikles Pierrakos-Mavromichalis e Ioannis Poulos. Na final enfrontouse co vencedor do outro grupo, o tamén francés e imbatido Eugène-Henri Gravelotte, perdendo por 3-2.

## Notas
Gorilla beringei beringei

O ***Gorilla beringei beringei*** é unha das dúas subespecies do *Gorilla beringei*. A súa área de distribución está dividida en dúas poboacións separadas. Unha delas localízase nas Montañas Virunga de África Central, que abranguen tres parques nacionais: o Parque Nacional do gorila de Mgahinga de Uganda; o Parque Nacional dos Volcáns en Ruanda e o Parque Nacional de Virunga na República Democrática do Congo. A outra atópase no Parque Nacional Impenetrábel de Bwindi. Algúns científicos cren que a poboación de Bwindi constitúese como unha subespecie separada dentro do *Gorilla beringei*. Esta poboación representa aproximadamente a metade da poboación de *Gorilla beringei beringei*. En novembro de 2012, estimábase que a poboación total de *Gorilla beringei beringei* ascendía a 880. A pesar de que o seu número está medrando lentamente con respecto a anos anteriores, o *Gorilla beringei beringei* segue a considerarse como unha especie en perigo crítico de extinción.

## Galería de imaxes 

Ficheiro:Mountain gorillas (8209001529).jpg|Femia coa súa cría.
Ficheiro:Young play.jpg|Cría de *Gorilla beringei beringei*.
Ficheiro:Rest and play time (8266899069).jpg|Grupo descansando.
Ficheiro:Gorillas-moving.jpg|*Gorilla beringei beringei* desprazándose.

## Notas 
## Véxase tamén 
### Bibliografía 
* Groves, C. (2001). Primate Taxonomy ISBN 1-56098-872-X
* Adams, D., Carwardine, M., Last Chance to See, ISBN 0-330-32002-5 Pan Books, Londres, 1991
* Harcourt, A.H. (1979). Social relationships among adult female mountain gorillas. In Animal Behaviour, vol. 27.

### Ligazóns externas 
*African Wildlife Foundation: *Gorilla beringei beringei*
Georges Buchard

**Georges Buchard**, tamén coñecido como **Géo Buchard**, nado en Harfleur o 21 de setembro de 1893 e finado o 22 de xaneiro de 1987, foi un tirador de esgrima francés, gañador de seis medallas olímpicas. Irmán do tamén medallista olímpico Gustave Buchard.

## Traxectoria 
Especialista na modalidade de espada, competiu por primeira volta nun campionato de Francia en 1921. participou con trinta anos nos Xogos Olímpicos de 1924 celebrados en París, gañando a medalla de ouro en espada por equipos e finalizando sétimo na proba individual. En 1925 logrou o seu primeiro campionato nacional francés, posición que repetiu en 1927. Nos Xogos Olímpicos de 1928 de Ámsterdan logrou dúas medallas de prata, individual e por equipos, metal que revalidou na proba individual nos Xogos Olímpicos de 1932 dos Ánxeles. Nestes mesmos xogos gañou, así mesmo, a medalla de ouro na proba por equipos. Finalmente, nos Xogos Olímpicos de 1936 de Berlín gañou a medalla de bronce na proba por equipos.

Ao longo da súa carreira gañou seis medallas no Campionato do Mundo de Esgrima, cinco delas de ouro. 
## Véxase tamén 
### Ligazóns externas 
*  www.olympic.org - Georges Bruchard
*  www.sports-reference.com - Georges Bruchard
Gorilla beringei graueri

O ***Gorilla beringei graueri*** é unha das dúas subespecies do *Gorilla beringei*. Trátase dun animal endémico dos bosques montañosos do leste da República Democrática do Congo. As maiores poboacións viven no Parque Nacional de Kahuzi-Biega, no Parque Nacional de Maiko e nos bosques adxacentes, a Reserva de gorilas de Tayna, o bosque de Usala e nas Montañas Itombwe.

É o meirande das catro subespecies de gorila existentes. Ó igual que o *Gorilla beringei beringei*, a súa pelaxe é enteiramente negra, aínda que máis curta na testa e no corpo. A pelaxe dos machos, como ocorre co resto dos gorilas, tórnase gris no lombo cando o animal madura.

En comparanza co *Gorilla gorilla gorilla*, o gorila oriental é moito menos abondoso, xa que se estima que hai uns 5.000 en liberdade, mentres que a variedade occidental rolda os 100.000.

## Notas 
## Véxase tamén 
### Ligazóns externas 
*Eastern Lowland Gorillas (*Gorilla beringei graueri*)
Ramón Pérez Vispo

**Ramón Pérez Vispo**, coñecido como **Peixuco**, nado en Allariz o 18 de novembro de 1904 e finado no Saviñao o 18 de xullo de 2000, foi un político galego.

## Traxectoria 
Chegou a Escairón con 23 anos para traballar como zapateiro. Pertenceu á Agrupación Socialista do Saviñao, sendo membro da súa directiva en 1935, e ao Centro Socialista y de Oficios Varios del Saviñao. Coa folga xeral revolucionaria de 1934 foi detido, permanecendo varios meses na prisión de Monforte de Lemos. Cando se produciu o golpe de Estado do 18 de xullo de 1936 estivo fuxido. Pasou un tempo na fronte de León e estivo nun campo de concentración do que logrou fuxir. Regresou a Escairón e permaneceu agochado nun pequeno burato da súa casa ata que o 4 de marzo de 1940 a Garda Civil detivo parte da súa familia (a súa muller Paz Losada Fernández e a súa cuñada Milagros Losada Fernández) para obrigalo a entregarse. Primeiro leváronas a Monforte de Lemos e despois a Lugo. Ramón entregouse o 8 de marzo xunto con Antonio Losada Ferreiro e Armando López Losada, pero aos familiares non os liberaron ata o día 28. Ramón foi xulgado por auxilio a rebelión e condenado a 12 anos de prisión. Estivo preso na Prisión Provincial de Lugo ata que lle concederon a prisión atenuada o 10 de outubro de 1941.

## Vida persoal 
Casou en Escairón con Paz Losada Fernández, coa que tivo tres fillos: Elisa, Paz e Enrique Pérez Losada.

## Notas 
## Véxase tamén 
### Bibliografía 
* 
* ''Ramón Pérez Vispo. Vivencias de 'un topo' na comarca de O Saviñao''. Asociación Cultural Xarela Formación-Animación. Barbadás, 2007.

### Ligazóns externas 
* Ficha en represión franquista en Lugo
The Postal Service

**The Postal Service** foi un supergrupo estadounidense de música electrónica composto polo vocalista Ben Gibbard (de Death Cab for Cutie), o produtor Jimmy Tamborello (de Dntel and Headset) con Jenny Lewis (de Rilo Kiley) nos cros, teclados e samplers ao vivo. Para a xira de reunión do grupo en 2013 uníuselles Laura Burhenn para proporcionarlles máis voces e instrumentos.

O grupo publicou o seu álbum de estrea, *Give Up*, en 2003 a través do selo Sub Pop Records, con boas críticas en xeral. O disco chegou ao posto 114 da lista estadounidense *Billboard 200*, recibindo a certificación de platino por parte da Recording Industry Association of America.

## Discografía 
* *Give Up* - 2003 (Sub Pop Records)

## Véxase tamén 
### Ligazóns externas 
* Páxina oficial
HammerFall

**HammerFall** é unha banda sueca de metal procedente de Gotemburgo. O grupo formouno en 1993 o ex-guitarrista de Ceremonial Oath Oscar Dronjak. A banda está considerada como unha das fundadoras da segunda onda do heavy metal. Dende o ano 2012 está en hiato, pero regresará cun novo álbum en 2014.

## Discografía 
### Álbums de estudio 
* *Glory to the Brave* - 1997 (Nuclear Blast)
* *Legacy of Kings* - 1998 (Nuclear Blast)
* *Renegade* - 2000 (Nuclear Blast)
* *Crimson Thunder* - 2002 (Nuclear Blast)
* *Chapter V: Unbent, Unbowed, Unbroken* - 2005 (Nuclear Blast)
* *Threshold* - 2006 (Nuclear Blast)
* *No Sacrifice, No Victory* - 2009 (Nuclear Blast)
* *Infected* - 2011 (Nuclear Blast)
* *(r)Evolution* - 2014 (Nuclear Blast)
* *Built to Last* - 2016

## Véxase tamén 
### Ligazóns externas 
* Páxina oficial
Girls Against Boys

**Girls Against Boys** é unha banda estadounidense de indie rock/post-hardcore, orixinalmente formada en Washington, D.C. en 1989 e actualmente baseada en Nova York. O grupo publicou álbums a través dos selos Adult Swim, Touch and Go Records, Geffen Records, e Jade Tree dende 1990 ata 2002. A banda tocou de forma esporádica dende 2003 ata 2009, cando quedou totalmente inactiva. En 2013, Girls Against Boys fixo unha breve xira e autoeditou o seu primeiro material novo en 11 anos. Despois doutro parón en 2017, reuníronse por un período máis longo en 2021.

## Discografía 
## Notas 
## Véxase tamén 
### Ligazóns externas 
* Páxina oficial
Radio 4

**Radio 4** é unha banda estadounidense de dance-punk baseada en Brooklyn, Nova York. Formada en 1999, está composta por Anthony Roman (voces, baixo), David Milone (voves, guitarra), Greg Collins (batería) e P.J. O'Connor (percusión).

Citan unha gran variedade de influencias, como Gang of Four, Mission of Burma, Primal Scream e Zero Zero, aínda que o seu alegre son punk combinado coa súa posición política militante relacionaos inevitablemente con The Clash.

O seu nome ven dunha canción do segundo álbum de Public Image Ltd., que á súa vez fai referencia á BBC Radio 4.

## Discografía
Wilma Pelly

**Wilma Pelly**, nada o 5 de marzo de 1937 en Fort Qu'Appelle, Saskatchewan e finada en Calgary o 28 de decembro de 2020, foi unha actriz nativa americana da nación saulteaux.

É coñecida polo seu papel de Elsie Tsa'Che no drama *North of 60* e de Kookum en *Mixed Blessings*. Pelly tamén fixo aparicións nas miniseries de televisión *Into the West* e *Dreamkeeper*.

## Notas 
## Véxase tamén 
### Ligazóns externas 
*
Malvina Garrigues

**Eugénia Malvina Garrigues** (máis tarde **Malvina Schnorr von Carolsfeld**), nada o 7 de decembro de 1825 en Copenhague (Dinamarca) e finada o 8 de febreiro de 1904 en Karlsruhe (daquela no Gran Ducado de Baden e actualmente en Alemaña), foi unha soprano dinamarquesa de orixe portuguesa que desenvolveu a súa carreira en Alemaña. Ela e o seu home Ludwig Schnorr von Carolsfeld interpretaron os papeis principais da ópera de Richard Wagner *Tristan und Isolde* en 1865.

## Traxectoria 
### Primeiros anos e estudos 
miniatura|right|Malvina Garrigues Schnorr von Carolsfeld.
Malvina Garrigues foi filla do cónsul portugués na capital dinamarquesa, João António Henriques Garrigues, e a súa muller alemá de ascendencia francesa (Nanette Palmier). A raíña María II de Portugal asignou a seu pai como cónsul de Dinamarca por decreto o 17 de novembro de 1852, xa que logo non ten ascendencia brasileira, xa que foi bautizada no consulado portugués. Malvina estudou en París co célebre Manuel Patricio Rodríguez García.

### Carreira 
Realizou o seu debut na ópera *Robert le diable* de Giacomo Meyerbeer en Breslau en 1841, onde cantou ata 1849. En 1854 foi contratada pola Ópera de Karlsruhe, onde coñeceu a Ludwig Schnorr von Carolsfeld, que era dez anos máis novo. Alí apareceron xuntos en varias óperas como *Les Huguenots*. Os dous se comprometeron en 1857 e casaron en abril de 1860. O mesmo ano foron contratados pola Ópera da Corte de Dresde.

Tras 70 ensaios do seu *Tristan und Isolde* en Viena e aínda procurando cantantes para realizala, Richard Wagner propúxolles os papeis principais a Malvina e Ludwig Schnorr von Carolsfeld. A estrea ía ter lugar o 15 de maio de 1865 en Múnic, mais foi posposta ao 10 de xuño a causa da rouquen de Malvina.

Logo da morte repentina e prematura de Ludwig aos 28 anos de idade o 21 de xullo de 1865, tan só seis semanas despois da estrea, Malvina afundiuse nunha profunda depresión e nunca máis volveu cantar. Malvina introduciuse no espiritualismo, e foi influenciada por un dos seus alumnos médium a crer que estaba destinada a casar con Wagner. Isto provocou uns profundos celos cara Cosima von Bülow, que estaba a vivir abertamente con Wagner en Triebschen, e tratou de crear unha fenda entre eles.

Morreu en Karlsruhe en 1904 aos 78 anos de idade e foi incinerada en Heidelberg. As súas cinzas se encontran en Dresde. que tamén a encarnou no filme de 1983 *Wagner*.

## Notas 
## Véxase tamén 
### Ligazóns externas 
* Biografía 
* Obras como compositora 
* Os primeiros Tristan e Isolde
Biohazard

**Biohazard** é unha banda estadounidense de hardcore punk orixinalmente baseada en Brooklyn, Nova York. É coñecida como unha das primeiras bandas en fusionar hardcore punk e heavy metal con elementos do hip hop. A primeia formación consistía no baixista e vocalista Evan Seinfeld, o guitarrista Bobby Hambel e o batería Anthony Meo. O guitarrista e vocalista uniríase pouco despois, pasando o grupo a ser un cuarteto. No ano 2012 o grupo estaba composto por Billy Graziadei, Bobby Hambel, Danny Schuler e Scott Roberts.

## Discografía
Gathering of Nations

O **Gathering of Nations** (en galego "Reunión das Nacións") é un dos meirandes Pow wows dos Estados Unidos. É celebrado anualmente a cuarta fin de semana de abril na cidade de Albuquerque, Novo México. Cada ano reúne milleiros de persoas e na edición do ano 2017, congregou a máis de 72&nbsp;000. Arredor de 500 tribos dos Estados Unidos e do Canadá viaxan a Albuquerque para participar. Hai 32 categorías de baile, e varias categorías diferentes dependendo da idade: anciáns (70+), maiores (55+), adultos (19+), adolescentes e cativos. Tamén se celebran competicións de canto e de grupos de percusión con tambores. O certame da Miss Mundo India celébrase tamén aquí cada ano. A gañadora é elixida pola súa personalidade, o coñecemento das tradicións tribais, e a súa capacidade de baile. Tamén hai un mercado indio con artistas, artesáns e comerciantes.

## Electric 49 
O *Electric 49* era un concerto anual de música nativo americana que se facía na semana do Pow wow, pero xa non está asociado cos eventos oficiais do Gathering. O concerto foi organizado polo grupo Red Earth en 1998, e tivo oito edicións máis dende ese ano. Porén, dende 2006 xa non se celebra porque Red Earth permanece en hiato artístico.

## Notas 
## Véxase tamén 
### Ligazóns externas 
*Páxina web do Gathering of Nations
*Vídeos do Gathering of Nations
*Fotos do Gathering of Nations
*Live Webcast of the 2009 Gathering of Nations
Pow wow

miniatura|350px|Grande entrada no Pow wow de Omaha en 1983.
miniatura|350px|Bailaríns tradicionais en Montana, 2007.
Un **pow wow** (also **powwow** ou **pow-wow**) é unha reunión dos pobos indíxenas de Norte América. O termo deriva da palabra na lingua narragansett *powwaw*, que significa "líder espiritual". Un pow-wow moderno é un tipo de evento específico onde os nativos americanos/primeiras nacións se reúnen para bailar, cantar, socializar e honrar a súa cultura. Xeralmente hai unha competición de danza, con significativos premios económicos. Pow wows teñen unha duración variable de entre seis horas e tres días. Os pow wows de ocasións especiais poden durar ata unha semana.

O termo ten sido empregado para describir calquera reunión de tribos nativas americanas, e pode ser escoitado con frecuencia nos vellos Westerns. Tamén se fixo uso dela para falar de consellos militares de oficiais, pero o seu uso é visto pouco respectuoso coa cultura nativa.

## Notas 
## Véxase tamén 
### Outros artigos 
*Gathering of Nations
Stereophonics

**Stereophonics** é unha banda galesa de rock alternativo formada en 1992 na vila de Cwmaman en Cynon Valley. Na actualidade está composta polo vocalista e guitarrista Kelly Jones, o baixista e corista Richard Jones, o batería Jamie Morrison, o guitarrista e corista Adam Zindani e o membro de xira Tony Kirkham (teclados). Stereophonics leva publicados oito álbums de estudio, incluídos cinco números 1 británicos consecutivos. Un exitoso recompilatorio foi tamén lanzado en novembro do 2008, *Decade in the Sun*, acadando o núemro 2 no Reino Unido. En marzo do 2013, estrearon o seu oitavo álbum *Graffiti on the Train*, lanzado co seu propio selo Stylus Records, o cal debutou no número 3 nas listas de éxitos do Reino Unido.

A banda definiuse como posuidora dun son semellante ao dos xéneros do rock alternativo e o rock tradicional británico. O seu álbum de estrea, *Word Gets Around*, foi publicado en agosto de 1997 e entrou instantaneamente no número 6 no Reino Unido, axudado polos sinxelos "Local Boy in the Photograph", "More Life in a Tramps Vest" e "A Thousand Trees". O grupo acadou o éxito entre o gran público coa edición de *Performance and Cocktails* (cos seus sinxelos promocionais "The Bartender and the Thief", "Just Looking" e "Pick a Part That's New") en 1999.

Tendo vendidos uns 9 millóns de discos en todo o mundo, Stereophonicsé unha das bandas de rock máis exitosas de Gales. Tras o lanzamento de *Pull the Pin*, converteuse no oitavo grupo en acadar 5 números 1 cnsecutivos no Reino Unido (tras The Beatles, Led Zeppelin, ABBA, Genesis, Oasis, Blur e U2).

## Discografía 
* *Word Gets Around* - 1997 (V2 Records)
* *Performance and Cocktails* - 1999 (V2 Records)
* *Just Enough Education to Perform* - 2001 (V2 Records)
* *You Gotta Go There to Come Back* - 2003 (V2 Records)
* *Language. Sex. Violence. Other?* - 2005 (V2 Records)
* *Pull the Pin* - 2007 (V2 Records)
* *Keep Calm and Carry On* - 2009 (V2, Mercury)
* *Graffiti on the Train* - 2013 (Stylus Records)
* *Oochya!* - 2022 (Stylus, Ignition)
* ''Make 'em Laugh, Make 'em Cry, Make 'em Wait'' - 2025

## Véxase tamén 
### Ligazóns externas 
* Páxina oficial